cyanic-selkie/wikianc huggingface dataset:
Solgud
Aztekisk mytologi
I aztekisk mytologi var Tonatiuh (nahuatlspråket Ollin Tonatiuh i betydningen «Solens bevegelse») solguden. Aztekere betraktet ham som leder av Tollan, himmelen. Han var kjent som den femte solen ettersom aztekere trodde at han var solen som tok over når den fjerde solen var forvist fra himmelen. I henhold til aztekisk kosmologi var hver sol en gud med sin egen kosmiske periode. I henhold til aztekere var de fortsatt i Tonatiuhs periode. I henhold til den aztekiske skapelsesmyte krevde guden menneskeoffer som tributt og uten denne ville guden nekte å bevege seg over himmelen. Det er sagt at 20 000 mennesker ble ofret hvert år til Tonatiuh og andre guder, skjønt dette voldsomme antallet er antatt å ha blitt overdrevet av enten aztekere, som ønsket å inngi frykt hos sine fiender, eller av kristne spanjoler, som ønsket å demonisere hedenske innfødte.
Aztekere var fascinert av himmelen og observerte den omsorgsfylt, og de hadde en solkalender som var kun mindre nøyaktig enn den som mayaene hadde utviklet. Mange av dagens gjenværende aztekiske monumenter har strukturer som er regulert i forhold til solen.
I aztekeres kalender er Tonatiuh herre i 13 dager fra 1. død til 13. flint. De foregående 13 dagene ble hersket over av Chalchiuhtlicue, og de påfølgende 13 dagene av Tlaloc.
Indonesisk mytologi
Den samme vekslingsprosess er også observert i Indonesia. Solgudene har en sterkere tilstedeværelse i Indonesias religiøse liv og myter. I en del tilfeller er solen æret som en «far» eller «grunnlegger» av stammen. Dette kan være gjeldende for hele stammen eller kun for den kongelige familie. Denne praksis er mer vanlig i Australia blant urbefolkningen og på øya Timor hvor stammeledere er sett på som direkte etterkommere av solguden.
En del innvielsesriter omfatter en andre reinkarnasjon av ritens subjekt som en «sønn av solen» via en symbolsk død og gjenfødelse i form av en sol. Disse ritualene gir en hentydning om at solen kan ha en betydningsfull rolle i sfæren rundt forestillingene om død og gravleggelse. Ved å studere solens reise over himmelen kan i en del samfunn har gitt opphavet til en tanke om solens guddom stiger ned til underverden uten å dø og er deretter i stand til å komme tilbake etterpå. Dette er grunnene for at solen er blitt assosiert med funksjoner som ledsager for stammens døde på vegen til dødsriket eller underverden, og eventuelt deres tilbakevending. Solen er en megler mellom de ulike planene av de levende og de døde.
Solskip
En vanlig forestilling om solen som går igjen i de fleste kulturer er den mytologiske representasjonen av solen som seiler over himmelen i en båt eller reiser i en vogn. Khufuskipet, et 43,6 meter lang skip som ble funnet forseglet i en hule i Pyramidekomplekset ved Giza ved foten av Kheopspyramiden en gang rundt 2500 f.Kr., er bevart eksempel i full størrelse av hva som har oppfylt den symbolske funksjonen av solbåt. Dette skipet ble avdekket i mai 1954 da arkeolog Kamal el-Mallakh og inspektør Zaki Nur fant to grøfter som var forseglet med rundt 40 steinblokker som hver av dem veide mellom 17 og 20 tonn. Båten var tatt fra hverandre i 1224 stykker og det tok over ti år å sette den sammen igjen. Et eget museum ble reist i nærheten for skipet.
Andre solbåter fra andre egyptiske dynastier har også blitt funnet.
Gotoblemus
Gotoblemus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Levevis
Artene lever i lavahuler.
Gyaritus
Gyaritus er en slekt av biller som tilhører den artsrike underfamilien Lamiinae i familien trebukker (Cerambycidae).
Bama Yao
Bama (kinesisk: 巴马瑶族自治县; pinyin: Bāmǎ yáozú Zìzhìxiàn) er et autonomt fylke i den autonome regionen Guangxi i Folkerepublikken Kina. Det ligger i byprefekturet Hechi.
Gyaritus
Utseende
Nokså små (sjelden over 10 millimeter), brunspraglete trebukker. Antennene er omtrent så lange som kroppen, med lange hår.
Bama Yao
Befolkningen var på 236,370 innbyggere i 1999.
Gyaritus
Utbredelse
Slekten er utbredt i Sørøst-Asia, fra India i vest til Java i øst, med særlig mange arter på Borneo.
Bama Yao
Samferdsel
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Christian Neureuther
Som 18-åring kom han på fjerdeplass i det tyske mesterskapet i utfor i 1968. Ett år senere tok han sin første av 13 tyske mesterskapstitler ved å vinne storslalåmrennet. I slalåm ble han tysk mester åtte år på rad fra 1971 til 1978.
Han debuterte i verdenscupen sesongen 1969/70, og kjørte seg inn i verdenseliten vinteren 1972/73. Denne sesongen vant han sitt første verdenscuprenn, slalåmrennet i Wengen. I løpet av karrieren vant han seks renn i verdenscupen, samtlige i slalåm.
Solgud
Solskip
Helleristninger fra steinalderen har i Europa blitt tolket som solbåter. For 3000 år siden lagde det kystfolket som bodde i det området som en gang skulle bli til Østfold i Norge rike helleristninger. Disse billedfortellingene fra nordisk bronsealder, blant annet på Hornes, har blant annet blitt tolket som forestillinger «om de hellige tvillingene som stjeler kveg blant stjernene på kveldshimmelen, om hester som kan fly med sola på slep over himmelhvelvingen om dagen, og om skip som følges av en slange under horisonten om natten». Enda rikere helleristningene er funnet ved Tanumshede i det tidligere norske området Båhuslen i hva som i dag er Sverige. Blant de figurer som er funnet, framstilt over tid mellom 1800 til 600 f.Kr., framstiller slanger, skålgroper, skip og solsymboler.
Himmeldisken fra Nebra er en omkring 30 cm bred bronsedisk, patinert blågrønn og dekorert med symboler av gull. Symbolene er tolket som solen (eller fullmånen), en halvmåne og stjerner på himmelen. Disken stammer fra et arkeologisk funnsted i nærheten av Nebra, Sachsen-Anhalt i Tyskland, og er datert til omkring 1600 f.Kr. Den regnes som en kulturgjenstand fra Úněticekulturen i bronsealderen. Selv om dette funnet ikke nødvendigvis kan knyttes direkte til en solgud forteller den noe om tidlige menneskers opptatthet av å observere himmelen og stjernehimmelen, og at solens bevegelser syntes viktige for dem.
Mannlig og kvinnelig
Solguder er ofte tenkt på som mannlige motparter til måneguddommer, vanligvis kvinnelige, men solgudinner er funnet på hvert eneste kontinent parret opp mot en mannlig månegud. Blant de tidligste nedtegnelser av trosforestillinger bar de tidlige gudinner i oldtidens egyptiske gudeverden en sol over sine hoder som et symbol på deres verdighet (eksempelvis døtre til Ra). Solen var et betydelig aspekt av egyptiske symboler og hieroglyfer, alle måneguddommer fra denne gudeverden var mannlige. Kobraen (av farao sønn av Ra), løvinnen (datter av Ra), kuen (datter av Ra), det dominerende symbolet til de fleste av oldtidens egyptiske guddommer, bar deres forhold til solen over sine hoder; de var kvinnelige og deres kulter forble aktive gjennom hele denne kulturens historie, før «villfarelsen» ble fjernet og den gamle gudeverden etablert på nytt. Da mannlige guddommer ble assosiert med solen i denne kulturen, begynte de som avkom av en moder (unntatt Ra, gudenes konge som fødte seg selv).
En del mytologer som eksempelvis Brian Branston og Janet McCrickard, har argumentert at solgudinner er langt mer vanlig verden over enn tilsvarende mannlige motstykker. De hevder også at troen på at solguddommer er hovedsakelig mannlig er knyttet til det faktum at noen få bedre kjente mytologier som eksempelvis senklassiske gresk og senromersk mytologi sjelden brøt fra denne regelen, skjønt nærmere undersøkelser av tidligere trossystemer fra disse kulturene avslører en meget forskjellig spredning enn hva som i dag vanligvis antas. Dualismen sol/mannlig og måne/kvinnelig er funnet i mange, om enn ikke alle, sørlige tradisjoner i Europa som er avledet fra orfisiske og gnostiske filosofier.
I germansk mytologi og tilsvarende norrøn mytologi er solen kvinnelig og månen mannlig. Det korresponderende angelsaksiske navnet er Siȝel, fortsettelse av urgermanske *Sôwilô eller *Saewelô. Gammelhøytyske gudinne er Sunna, og i de norrøne tradisjoner red Sól hver dag over himmelen i sin vogn, trukket av to hester kalt Arvak og Alsvid. Dette ordet har gitt navn til søndag.
Den manglende sol
Den manglende solen er et tema som går igjen i mange kulturer, ofte i sammenheng med fangenskap, landflyktighet eller død. Den manglende solen er ofte knyttet til ulike forklaringer om forskjellige naturfenomener, blant annet at solen forsvinner om natten, kortere dager om vinteren, og solformørkelser.
Andre fortellinger er tilsvarende, eksempelvis den sumeriske fortelling om gudinnen Inanna nedstigning til underverden. Dette kan ha vært parallelle temaer, men passer ikke inn i dette motivet om de ikke er solguddommer. I sen egyptisk mytologi passerte Ra gjennom Duat (underverden) hver eneste natt. Apep hadde blitt beseiret i de mørke timene for Ra og hans solskip framsto i øst hver morgen.
I japansk mytologi er solgudinnen Amaterasu forskrekket av sin bror Susanoos oppførsel, og hun skjuler seg i en grotte, og verden havner i mørke inntil hun er villig å komme ut av grotten.
I norrøn mytologi har begge gudene Odin og Ty attributtene som himmelfedre, og de er dømt til bli fortært av ulver, henholdsvis Fenrisulven og Garm, ved Ragnarok. Sól, den norrøne solgudinne, vil bli slukt av ulven Skoll.
All the Fun (In the World)
All the Fun (In the World) er et musikkalbum med Franklin, utgitt i 1990. Dette ble bandets siste plate.
Christian Neureuther
Christian Neureuther har arbeidet som ekspertkommentator for den tyske TV-kanalen ARD siden Vinter-OL 1998 i Nagano. Han var gift med den tyske alpinisten Rosi Mittermaier.
Sønnen Felix er også en merittert alpinist.
Øystein Lie
Øystein Lie (født 9. februar 1970) er en norsk fotograf, frilansjournalist og forfatter, bosatt i Trondheim.
Lie debuterte som forfatter i 2014 med romanen Løp, med undertittelen «en roman om hvordan joggebølgen tok en mann».
Huanjiang Maonan
Befolkningen var på 342,485 innbyggere i 1999.
Ramnfloget (Bodø)
Ramnfloget er et fjell i bydelen Rønvik i Bodø.
Fjellet ligger overfor strøket Vollen og er synlig fra store deler av Bodø-halvøya. Ramnfloget er 160 meter over havet. På toppen preges landskapet av en stor gresslette omslunget av bjørkeskog. Mot byen ligger selve floget med et stup på om lag 50 meter. Fjellet er kjent for sin gode utsikt over Bodø. Det er derfor er et yndet sted for å ta utsiktsbilder over det mest sentrale Bodø. I sør har man utsikt til Saltenfjorden og Børvasstindene, og i nord kan man se øya Landegode i Vestfjorden.
Ramnfloget er en av de syv toppene som besøkes på 7-toppsturen. Turen arrangeres årlig den første helgen i juni av Bodø og Omegns Turistforening og Avisa Nordland.
Birkebeinerrittet 2016
Birkebeinerrittet 2016, populært kalt Birken, var et terrengsykkelløp mellom Rena og Håkons Hall i Lillehammer som ble arrangert den 27. august 2016. Løypen var 86 km. Ritt-traséen gikk for det meste på grusvei, i tillegg noe asfalt og partier med sti/traktorvei.
For herrene så vant Åsmund Løvik rittet foran Emil Lindgren og Eskil Evensen-Lie. På kvinnesiden vant Gunn-Rita Dahle Flesjå foran Jennie Stenerhag og Hielke Elferink.
Dadoychus
Dadoychus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Små til middelsstore, spinkle, ofte rødlige trebukker. Antennene er gjerne omtrent så lange som kroppen. Noen slekter etterligner giftige biller i familien rødvinger (Lycidae) og lysbiller (Lampyridae) og har påfallende farger og vingeformer, ofte er kroppen nærmest dråpeformet.
Utbredelse
Artene er utbredt i Brasil.
Joseph Wirths andre regjering
Joseph Wirths andre regjering var en koalisjonsregjering i Tyskland under Weimarrepublikken, fra 26. oktober 1921 til 14. november 1922. Wirth II var den siste regjering som støttet seg på den såkalte Weimarkoalisjonen.
Regjeringen etterfulgte Joseph Wirths første regjering, og ble avløst av Wilhelm Cunos regjering.
Yin Chang
Yin Chang er en amerikansk skuespillerinne, best kjent for sin rolle i Mei Kwan, en hovedrolle i filmen Prom fra 2011. Tidligere var Chang en gjennomgangsfigur The CW-serien Gossip Girl som Nelly Yuki. Hun har jobbet på NBC-serien Love Bites, Law & Order: Criminal Intent, Law & Order: Special Victims Unit og Six Degrees. Noe av hennes andre arbeid inkluderer flere nasjonale reklamefilmer som Time Warner, Verizon Wireless, MasterCard, Best Buy, MTV og Mead School Supplies.
Chang er født og oppvokst i New York City, New York, og er av taiwansk, kinesisk og malaysisk kinesisk herkomst. Hennes far er fra Taiwan og hennes mor fra Malaysia. Hennes morfar var artisten Dr. Teng Beng Chew.
Lorns Skjemstad
Lorns Olav Skjemstad (født 10. mars 1940 i Inderøy) er en norsk skiløper bosatt på Røros.
Han representerte Norge under OL 1968 i Grenoble, der han ble nummer 11 på 30 km. Han har tre individuelle NM-medaljer. I 1965 tok han gull på 30 km og sølv på femmila, og i 1969 tok han sølv på 15 km.
Bibliografi
Han har skrevet flere bøker om trening og skiteknikk, blant annet:
Padraig Sutton
Padraig Sutton (født 24. august 1977 i Clare) er en irsk fotballdommer som til daglig dømmer i landets øverste divisjon League of Ireland Premier Division. I tillegg har han dømt flere internasjonale kamper både i regi av FIFA og UEFA.
Sutton startet å dømme fotball i 1997. Han ble utnevnt til FIFA-dommer i 2011, og har siden dømt flere internasjonale kamper på U19- og U21-nivå. Hans første internasjonale kamp på seniornivå kom med vennskapskampen mellom og  den 26. februar 2013. Han dømte også VM-kvalifiseringskampen til VM 2014 mellom og  22. mars 2013 (0–0).
Sutton har også dømt flere kvalifiseringskamper i Europaligaen gjennom flere sesonger siden 2011/2012-sesongen.
Space Needle
Space Needle (engelsk: «verdensrom» + «nål») er et utsiktstårn i Seattle, USA og et av byens mest velkjente landemerker. Tårnet ble bygget til verdensutstillingen i 1962, og det var da USAs høyeste bygning vest for elva Mississippi.
Tårnet er en del av Seattle Center, som var hovedområdet for verdensutstillingen. Space Needle er 184 meter høyt og utsiktsdekkets diameter er 42 meter. Utsiktsdekket ligger på 158,5 meters høyde og inneholder en roterende restaurant med 300 sitteplasser, som bruker 47 minutter på en full rotasjon. Tårnet er bygget for å klare vindkast opp til 320 km/t og jordskjelv på opptil 9,1 på Richters skala.
I 1982 ble det bygget en ny etasje 30 meter over bakken, kalt «SkyLine level», som brukes til banketter og andre arrangementer.
Tiller videregående skole
Tiller videregående skole er en offentlig videregående skole på Tiller i Trondheim kommune. Skolen har cirka 750 elever og 135 ansatte. Skolen tilbyr sju utdanningsprogram, både studieforberedende og yrkesfaglige utdanningsprogram. Nye Tiller videregående skole sto klart for 750 elever høsten 2022 etter ha vært tre år i midlertidige lokaler på Saupstad (gamle Heimdal videregående skole).
Midway Plaisance
Midway Plaisance er en lineær park på sørsiden av byen Chicago i delstaten Illinois som er en mil lang og ligger mellom 59. og 60. gate. Parken går knytter sammen med Washington Park på vestsiden av parken og Jackson Park i øst.
Tiller videregående skole
Tiller VGS er knutepunktskole for hørselshemmede elever.
Midway Plaisance
Parken ligger ca 6 miles (9,7 km) sør for sentrum av byen Chicago i nærheten av Michigansjøen. Parken fungerte som et senter for underholdningen under World's Columbian Exposition i 1893 og flere av messene under denne utstillingen ble plassert i denne parken. Parken ligger i den sørlige delen av campus til University of Chicago, mens universitetet og dens tilhørende bygninger ligger på begge sider av parken.
Mojka-slottet
Mojka-slottet var familien Jusupovs residens i St. Petersburg ved Mojkaelven. Bygningen ble oppført i 1776 av Jean-Baptiste Vallin de la Mothe og senere arbeider på bygget ble utført av andre arkitekter. Grigorij Rasputin ble myrdet der i desember 1916. Feliks Jusupov og hans kone Irina Romanova flyktet fra Russland i forbindelse med revolusjonen. Etter revolusjonen ble bygget overtatt av utdanningsmyndigheten og deler av bygget ble og blir brukt som museum.
Tiller videregående skole
Historie
Høsten 1988 overtok skolen gamle Breidablikk barneskole, hvor det meste av undervisningen foregikk. En del av undervisningen - og en del av administrasjonen - var fortsatt i Mellbyebygget og 4-5 andre steder. Administrasjonen ble samlet på Breidablikk året etter.
Innføringen av Reform 94 medførte behov for større plass, og skolens verkstedlokaler ble flyttet tilbake til Heimdal Sag. Ved årsskiftet 1995/1996 vedtok fylkestinget at det skulle bygges ny skole i Tillerbyen, og byggearbeidet ble startet i april 1998. Skolen sto ferdig i Østre Rosten 47 høsten 1999.
I august 2022 ble Tiller videregående skole på Østre Rosten ferdigstilt til å imot 750 elever etter både ombygging og nybygging.
Søilen Teater
Søilen Teater var et teater i Oslo. Det åpnet i 1930 i selskapslokalet «Søilesalen» i Keysers gate 1, og ble drevet som selvstendig teater av Sophus Dahl til 1932, da det ble en biscene for Chat Noir. I 1934 åpnet det igjen under ledelse av Henry Gleditsch som drev teatret fram til 1939, da det ble overtatt av Aud Richter og drevet som en intimscene. I 1942 ble det overtatt av Leif Juster som åpnet Edderkoppen i teaterlokalet. I 1945 overlot han lokalet til Studioteatret, som holdt til der et års tid. Senere har lokalene ikke vært brukt til teater, men Teamfilm hadde studio her en tid. I dag er det Prosjektskolen som holder til i lokalene. Søilen Teater er nå mest kjent for at mange kjente skuespillere har debutert her, som bl.a. Wenche Foss, Jack Fjeldstad,Ragnhild Michelsen, Jon Lennart Mjøen, Carsten Byhring, Hans Bille og Georg Richter.
Gustaf John Ramstedt
Gustaf John Ramstedt (født 22. oktober 1873 i Ekenäs i landskapet Nyland i Finland, død 25. november 1950 i Helsingfors i Finland) var en finlandssvensk forskningsreisende, vitenskapsmann og diplomat. Han var banebrytende innenfor sammenlignende forskning omkring altaiske språk og grunnleggeren av den moderne mongolistikken. Ramstedt var en av de første som fremla hypotesen om at koreansk er beslektet med de altaiske språk. Han var bror til Emanuel Ramstedt og Rafael Ramstedt.
Dmitrij Sautin
Dmitrij Ivanovitsj Sautin (russisk: ; født 15. mars 1974) er en russisk tidligere stuper. Han representerte landet sitt under Sommer-OL 2008 i Beijing, der han tok sølv i 3 meter sviktstup synkron. Han har i tillegg syv andre medaljer fra fire OL, blant annet to gull.
Slaget ved Appomattox Court House
Slaget ved Appomattox Court House ble utkjempet på morgenen den 9. april 1865 og var et av de siste slagene som ble utkjempet under den amerikanske borgerkrigen, og det siste slaget som konføderasjons­generalen Robert E. Lees Army of Northern Virginia kjempet i før de overga seg til Union Army under generalløytnant Ulysses S. Grant.
Lee hadde overgitt konføderasjonens hovedstad Richmond i Virginia, etter den ti måneder lange beleiringen av Petersburg, på retrett vestover med håpet om å møte opp med konføderasjonens styrker i Nord-Carolina. Unionsstyrkene forfulgte og avskar konføderasjonens tilbake­trekning ved Appomattox Court House. Lee forsøkte å bryte igjennom unionsstyrkene som var foran hans styrker da han antok at unionsstyrkene bestod kun av kavaleri. Da han innså at kavaleriet ble støttet opp av to korps av unionsinfanteri, hadde han ikke noe annet valg enn å overgi seg.
Signeringen i overgivelsesdokumentene ble utført i stuen i huset som var eid av Wilmer McLean på ettermiddagen den 9. april. Den 12. april markerte en høytidelig seremoni oppløsningen av Army of Northern Virginia og løslatelse av dennes offiserer og menn som effektivt gjorde en slutt på krigen i Virginia. Denne hendelsen utløste en serie av overgivelser over hele sørstatene og signaliserte slutten på krigen.
Abbetall
Abbetall (også kjent som V-tall eller konstringens) av et gjennomsiktig materiale, er et mål på materialets optiske dispersjon. Det er et uttrykk for hvordan materialets brytningsindeks varierer med lysets bølgelengde. Størrelsen ble definert av Ernst Abbe (1840–1905).
Abbetallet V av et materiale er definert som
der nD, nF og nC er brytningsindeksene til materialet ved bølgelengden for Fraunhofer D-, F- og C- spektrallinjene (henholdsvis 589.2 nm, 486.1 nm og 656.3 nm). Materiale med lav dispersjon (lav kromatisk aberrasjon) har en høy verdi for V.
Abbetallet blir brukt til å klassifisere glass og annet gjennomsiktig materiale. Polykarbonatplast har et abbetall omkring 30, flintglass har et abbetall mellom 20 og 55. Kronglass har abbetall omkring 60, med fluor-kronglass opp til 85. Jo høyere abbetallet er, desto mindre er fargespredningen.
Trosterud skole
Trosterud skole er en 1–7 skole (barneskole), beliggende på Haugerud i bydel Alna i Oslo. Skolen ble etablert i 1970. Arkitekter var Frode Rinnan og Olav Tveten.
Skolen hadde over 1000 elever i sitt første virkeår. Før Lutvann skole åpnet, var skolen overfylt pga. store barnekull, og gymsalen og lokaler ved Haugerud skole, ble brukt som undervisningsrom. Trosterud skoles musikkorps ble stiftet 11. mars 1970.
Skolen fikk i oktober 1972 kunstnerisk utsmykning utført av Siri Aurdal. Skulpturen «Havbølger» var på 12 x 6 m og bestod av glassfiber-armerte polyesterrør satt sammen til bølgende former. Den fungerte som lekeskulptur med plass til 100 barn. Skulpturen er siden demontert.
Sharon Pratt Kelly
Sharon Pratt Kelly (født Sharon Pratt 30. januar 1944 i Washington, D.C.), også kjent som Sharon Pratt Dixon og Sharon Pratt, var den tredje borgermesteren i District of Columbia, fra 1991 til 1995. Pratt var den første kvinne av afrikansk opphav som har vært borgermester i en større amerkansk by. Hun er til dags dato den eneste kvinnen som har vært borgermester i Washington D.C., USAs hovedstad.
I løpet av valgkampanjen og innsettelsen som borgermester benyttet hun navnet Sharon Pratt Dixon. Den 7. desember 1991 giftet hun seg med James R. Kelly III, en New York forretningsmann, og endre deretter sitt navn til Sharon Pratt Kelly. Etter deres skilsmisse i 1999 tok hun tilbake sitt pikenavn, Sharon Pratt.
På tross av det historiske valget, er dog Kellys administrasjon av Washington generelt regnet som en fiasko. Byen stod ovenfor ett anslått budsjettunderskudd på USD 1 milliard ved utgangen av hennes ene periode som borgermester, langt større enn hennes forgjenger Marion Barry, hvor Kelly har blitt kritisert for vanstyre og manglende evne til å levere de reformene hun hadde lovet i sin første valgkamp. I tillegg hadde hun et anstrengt forhold til DC Council, samt tillot det populære laget Washington Redskins i amerikansk fotball til å flytte ut i en av forstedene. Washington City Paper skulle senere karakterisere hennes periode som borgermester som «en av de mest ydmykende perioder i moderne D.C. historie».
Ole Ødegård
Ole Ødegård (født 8. februar 1946 i Hamar) er medlem av det norske dansebandet Ole Ivars. Han har vært medlem der i to perioder (1964-1978, 1982-), og er det eneste gjenværende medlem av originalbesetningen fra 1964. I Ole Ivars har han spilt tangentinstrumenter.
Ashley Westwood
Ashley Roy Westwood (født 1. april 1990) er en engelsk fotballspiller som spiller for den amerikanske klubben.
Westwood startet sin fotball karriere i akademiet til Crewe Alexandra. Den 22. april 2008 signerte han sin første proffkontrakt. Debuten kom den 28. mars 2009, da han kom inn som inbytter mot Millwall. Kampen ble spilt på Gresty Road, og Crewe tapte 1–0. I desember 2009 var resultatene så imponerende at klubben tilbød han en avtale som strakk seg helt til 2012.
Selv om han tidligere bare hadde spilt 22 minutter for førstelaget i 2008/2009-sesongen, ble Westwood kåret til årets spiller i Crewe i 2009/10 sesongen. Westwood kunne notere seg seks mål på 36 kamper. I 2012 ble han utnevnt til kaptein for Crewe av manager Steve Davis.
Den 31. august 2012 signerte Westwood en fireårs-avtale med Premier League-laget Aston Villa. Westwood ble tildelt trøye nummer 15.
Astictopterus
Astictopterus er en gruppe (slekt) av sommerfugler som tilhører familien smygere (Hesperiidae).
Utseende
Små (vingespenn ca. 25-30 millimeter), nokså slanke, brune smygere. Oversiden er ensfarget brun mens undersiden kan være mer mønstret, med hvite flekker eller med gule bakvinger.
Levevis
Larvene har blitt funnet på gress i slektene Imperata og Miscanthus.
Utbredelse
Slekten er utbredt i Afrika (sju arter) og Sørøst-Asia (to arter).
Alberto Gori
Alberto Gori O.F.M. (født 9. februar 1889 i San Piero Agliana ved Pistoia i Toscana i Italia; død 25. november 1970 i Jerusalem på Vestbredden) var en italiensk katolsk ordensgeistlig; han var latinsk patriark av Jerusalem.
Prest
Alberto Gori ble presteviet den 19. juli 1914 i San Miniato al Tedesco. Han var feltprest under Første verdenskrig og kom i uniform til Det hellige land. I 1922 ble han lærer på kollegium i Aleppo, og dets leder frem til 1937, da han ble kustos for Det hellige land.
Kustos for Det hellige land
I 1937 innviet han den nye mosaikken på Golgata ved Den hellige gravs kirke i Jerusalem. Et år senere reiste han byggeseminaret på Tabor-fjellet.
Som kustos tillot Gori arkeologiske utgravninger i Ein Karem (St. Johannes døperen i ødemarken), Emmaus (El-Qubejbeh) og Al-Eizariya (Lazari).
Han beholdt sitt embede sitt også under andre verdenskrig. Det britiske mandatstyre over Palestina fjernet ham ikke fra embetet, selv om han var italiener. Ellers ble italienere internert eller utvist. Men Gori vakte ingen mistanke som å ville arbeide for britenes krigsmotstandere
Latinsk patriark
Den 21. november 1949 ble han biskop og patriark for det latinske patriarket Jerusalem. Han ble bispeviet den 27. desember 1949 av kardinal Eugène Tisserant; medkonsekratorer var kurieerkebiskop Luigi Traglia og Igino Michelangelo Nuti O.F.M., tidligere apostolisk vikar for Egypt
Gori gjenoppbygde kristne helligdommer som Visitasjonskirken i Ein Karem (og ble udødeliggjort i en freskomaleri i hovedalteret) og helligdommen om oppstandelsens mirakel ved Nein. Han aksepterte tilbudet om kustodialt ansvar over eiendommer på Saligprisningsfjellet, ved Genesaretsjøen og de omkringliggende Hittin-åsene.
Under hans styre ble det etablert misjoner i Ink Zik (Ghassanieh) og Halluz i Syria, og ble arbeid blant kopterne i Egypt. Gori fungerte som mekler i den arabisk-israelske konflikt etter andre verdenskrig og søkte rett til religionsfrihet for kristne fra den israelske regjering. I 1947 besøkte han Den hellige gravs kirke sammen med USAs tidligere visepresident Henry Wallace.
Patriark Alberto Gori engasjerte seg særlig for det katolske skolevesen og grunnla skoler i Aleppo, Amman, Latakia og andre steder. Som patriart opprettet han en rekke nye menigheter (Beit Sahoor, Gaza, Nour, Irbed og Khirbeh). Gori bidro også til utviklingen av søsterkongregasjonen Rosenkranssøstrene, ved å bygge åtte nye klostre for dem.
Ali Adem
Ali Adem (født 1. juni 2000) er en makedonsk fotballspiller som spiller for KF Shkupi, på lån fra den greske klubben Aris Thessaloniki.
Alberto Gori
Episkopalgenealogi
Hans episkopalgenealogi er:
Alex Nyarko
Alexander Nyarko (født 15. oktober 1973) er en tidligere fotballspiller fra Ghana.
I 2005 ble han solgt til Start, men ble løst fra kontrakten etter å ha uteblitt etter en tur for å besøke familien i Sveits. Han spilte likevel nok kamper til å vinne sølvmedalje i serien i 2005.
Nyarko fikk 44 landskamper for, og deltok i Afrikamesterskapet i 1998 og 2000. I 1992 var han med å vinne bronsemedalje under OL i Barcelona.
Jurij Kunakov
Jurij Aleksandrovitsj Kunakov (russisk: ; født 19. februar 1990) er en russiske stuper. Han representerte landet sitt under Sommer-OL 2008 i Beijing, der han tok sølv i 3 meter sviktstup synkron.
Amadora
Amadora er en by og kommune i Portugal, nordvest i storbyområdet Lisboa. Byen og kommunen har rundt 175,000 innbyggere og med et areal på 23,77 km² er med dette den tettest befolkede kommunen i landet.
Kommunen ble opprettet 11. september 1979 da den ble skilt ut fra kommunen Oeiras. Siden da har den blitt regnet som egen by. Den danner et storbyområde sammen med Lisboa og begge byene deler det samme undergrunns-, buss- og tognettverk. Amadora er også en stor forstad til hovedstaden og landskapet er dominert av store leileghetsblokker og noe industri. Byen har et stort samfunn av afrikanske innvandrere, hovedsakelig fra Angola og Kapp Verde.
Selv om det er igangsatt store rehabiliteringsprosjekter blir Amadora fremdeles regnet som en by med mye kriminalitet og trafikkproblemer.
Hvert år er det en internasjonal tegneseriefestival i Amadora.
Sogn
Kommunen består av seks sogn (freguesias):
Matej Cvetanoski
Matej Cvetanoski (født 18. august 1997) er en makedonsk fotballspiller som spiller for KF Shkupi.
Norgesmesterskapet i gymnastikkhjul 2015
Norgesmesterskapet i gymnastikkhjul 2015 ble arrangert 18. - 19. april 2015, i Kristins Hall på Lillehammer. Arrangør var Norges Gymnastikk- og Turnforbund.
VM-uttak
NM var også uttak til VM i gymhjul 2015 i Italia, og følgende utøvere ble tatt ut etter denne konkurransen:
Filipe Luís
Han har tidligere spilt for Figueirense i Brasil og Rentistas i Uruguay og Real Madrid B, Deportivo La Coruña og Atlético Madrid i Spania. Den 18. juli 2014 signerte han en treårskontrakt med Chelsea.
I juli 2015 ble Luís solgt fra Chelsea tilbake til Atlético Madrid etter kun én sesong hos Londonklubben.
Landslaget
Han debuterte for det brasilianske landslaget den 15. oktober 2009 i en VM-kvalifiseringskamp mot Venezuela. Han kom med i troppen til FIFA Confederations Cup 2013 på hjemmebane, men han fikk ikke spilletid. Han var en av de syv spillerne som sto på standby listen til VM-2014.
Han ble tatt ut i s tropp til VM i fotball 2018 i Russland.
Industriarbeidermuseet i Sauda
Industriarbeidermuseet i Sauda er et museum i Åbøbyen i Sauda. Museet har en møblert fremstilling av hvordan industriarbeideren levde i Sauda i 1920- og 1960-åra, og hvordan det var å leve i Åbøbyen som var en fullstendig bydel med butikk, brannstasjon, sykehus, skole, idrettsanlegg og parker opprettet av Sauda Smelteverk for sine arbeidere.
Fagerheimsamlinga
Fagerheimsamlinga er en samling av Ola Fagerheim som står fremstilt i en egen museumsdel i Saudahallen i Sauda. Samlingen består av rundt 100 treutskjæringer som fremstiller livet på vestlandet rundt århundreskiftet mellom 1800- og 1900-tallet. Arbeidstittelen på verket er «Fra vugge til grav».
Dmitrij Dobroskok
Dmitrij Mikhajlovitsj Dobroskok (russisk: ; født 1. mars 1984) er en russisk stuper. Han representerte landet sitt under Sommer-OL 2008 i Beijing, der han tok bronse på 10 meter synkron.
Tveittunet
Tveittunet er en gammel og restaurert gård med laftehus i Saudasjøen i Sauda. Den er innredet med møbler og redskap som var typisk i Saudasjøen på slutten av 1800-tallet. Gården var bebodd frem til slutten av 1960-tallet. Tveittunet er en av få gårder i området, og den eneste i Sauda, som viser hvordan norske vestlandsbønder levde før Det store hamskiftet.
Gullklokka (norsk ishockey)
Gullklokka er en hedersbevisning som deles ut til alle norske landslagsspillere i ishockey som har spilt 75 OL og VM-kamper for det norske A-landslaget. Gullklokka deles ut av Norges Ishockeyforbund.
Gullklokkevinnere
Denne listen gir en oversikt over gullklokkevinnere etter antall spilte kamper. Årstall eller dato for tildeling av gullklokka samt kampen når spilleren nådde 75 kamper oppgis der dette er kjent.
Julija Pakhalina
Julija Vladimirovna Pakhalina (russisk: ; født 12. september 1977) er en russisk stuper. Hun representerte landet sitt under Sommer-OL 2008 i Beijing, der hun tok to sølv. Fra før hadde hun blant annet vunnet gull under Sommer-OL 2000.
Bjørn Elvestad
Bjørn Elvestad (født 18. desember 1953 på Dovreskogen) er medlem av det norske dansebandet Ole Ivars. Elvestad spiller gitarer, trekkspill, fele og korer i Ole Ivars og det har han gjort siden 1996.
Joan Didion
Joan Didion (1934–2021) var en amerikansk forfatter, journalist og essayist. Med sin ektemann John Gregory Dunne skrev hun flere manus for film. Hun skrev også regelmessig i The New York Review of Books og The New Yorker.
Biografi
Joan Didion ble født i Sacramento. Hennes far var ansatt i hæren og var republikaner. Slekten var blant de første som slo seg ned i trakten da California ble bebodd. Didion tok eksamen i 1955 fra University of California, Berkeley i engelsk og slo igennom som journalist på 1960-tallet.
Hun var en av de fremste representanter for New Journalism-skolen med en typisk skjønlitterær fortellende stil i nyhetsrapporteringen. Til dette kommer hennes minimalistiske stil, påvirket av Ernest Hemingway, og hennes distanserende stillingstaken, noe som ble hennes varemerke. Hun svarte aldri på de vanskelige spørsmålene. Hun bare stilte dem. I en lang tid skrev hun for motemagasinet Vogue, men skrev senere for flere andre aviser og tidskrifter.
Hun flyttet i 1956 til New York, der hun ble kjent med John Gregory Dunne, som hun giftet seg med, og adopterte datteren Quintana. I løpet disse år ble hun oppfordret til å skrive om hippikulturen, og hun samlet dette i sin essaysamling Slouching Towards Bethlehem, som inneholder sterke skildringer av utsatte kvinner og jenter, om LSD, Vietnamkrigen og det amerikanske selvbildet. Fra 1970-tallet ble hennes forfatterskap mer politisk preget, samtidig som hun selv oppga de republikanske idéer som hun var oppfostret med, og begynte å sympatiserere med demokratene. Hennes politiske stilliningstagen på sine eldre dager var et totalt fravær fra partipolitikken, men også hvordan politikken framstilles i media.
I 1963 debuterte Didion som romanforfatter med Run river. Hun skrev fem romaner og åtte faktabøker: The Year of Magical Thinking (2005); (norsk oversettelse: De magiske tankers år) handler om det første året etter hennes manns død i 2003. For boken fikk hun National Book Award. Mens boken ble utgitt døde også hennes datter. Blue Nights (2011) (norsk oversettelse: Blå kvelder) handler om sorgen etter datteren og mannen, og om Didions tanker om alderdommen.
Agon Elezi
Agon Elezi (født 1. mars 2001) er en makedonsk fotballspiller som spiller for den kroatiske klubben.
Ditte Kotzian
Ditte Kotzian (født 9. mars 1979) er en tysk stuper. Hun representerte landet sitt under Sommer-OL 2008 i Beijing, der hun tok bronse i 3 meter sviktstup synkron.
VM i friidrett 2011 – 400 meter menn
Øvelsen 400 meter herrer ved VM i friidrett 2011 fant sted 28. august, 29. august og 30. august 2011 i Daegu, Sør-Korea på Daegu Stadium.
Norge var ikke representert blant noen av de 39 utøverne.
Rekorder
Rekorder før mesterskapet ble arrangert
Semifinale
Kvalifisering: Første 2 i hvert heat (Q) og de deretter 2 nest raskeste(q) går videre til finalen.
Forsøksheat
Kvalifisering: Første 4 i hvert heat (Q) og de deretter 4 rakseste(q) går videre til semifinals.
Liste over Mauritanias statsministre
Liste over Mauritanias statsministre omfatter regjeringssjefene i Mauritania fra stillingen ble opprettet i 1960 og fram til i dag.
De kalte ham Skarven
De kalte ham skarven er en norsk dramafilm fra 1965, regissert av Erik Folke Gustavson. Wilfred Breistrand var replikkinstruktør. Breistrand og Gustavson skrev også manuset, som bygde på Roar Petersens roman De kalte ham Skarven fra 1961. I hovedrollene ses Per Christensen og Liv Ullmann.
Heike Fischer
Heike Fischer (født 7. september 1982) er en tysk stuper. Hun representerte landet sitt under Sommer-OL 2008 i Beijing, der hun tok bronse i 3 meter sviktstup synkron.
William Kullgreen
William Kullgreen (født 24. november 1899 i Fredrikshald, død 18. september 1973 i Oslo) var en norsk maler og grafiker.
Hans foreldre var Johan Kullgren (1865-1934) og Inga Nyquist (1866-1936). William Kullgreen ble gift med Martha Karlsen i 1938 og sammen fikk de datteren Elisabeth i 1947. Halden var hans hjemby, men i 1940 bosatte han seg i Oslo - først på Røa, så i Karl Johansgt og fra 1952 i kunstnerbolig på Bøler. Han tok sin kunstneriske utdannelse ved Statens Håndverks- og kunstindustriskole, og supplerte denne med studier både ved norske og franske kunstskoler. Han var blant annet elev av André Lhote (i Paris 1924 eller 1925)
Kullgreen hadde er rekke offentlige utsmykninger i Norge og Sverige og jevnlige separatutstillinger og deltok også på mange kollektivutstillinger, bl.a. Høstutstillingen en rekke ganger.
Halden kulturkontor og Halden historiske Samlinger arrangerte 8. juli-31. august 1994 en Utstilling av malerier og grafikk av William Kullgreen. Utstillingen fant sted i den gamle kommandantboligen på Fredriksten festning i Halden. I den forbindelse lagde de også en kort oppsummering av hans karriere og kommentarer om hans kunstneriske virksomhet. Bl.a. Han var også med på mange kollektivutstillinger. Offentlige innkjøp: Kunstkritiker i Aftenposten, Erik Egeland, anmeldte i februar 1977 en minneutstilling over William Kullgreens kunst. Egeland skrev:
William Kullgreen hørte til "de fødte malere". Fra hans første bilder tidlig i tyveårene til de siste store fantasikomposisjoner mot slutten av hans liv, merker man en særegen fortrolighet med de maleriske virkemidler og en myndig behandling av dem. Han drev sine bilder mot abstraksjonen med en utpreget sans for det dekorative, gjerne med kubistiske grep. Han mått ha kunnet bli en storartet "Frescobror" hvis han ikke hadde vært så henfallen til isolasjopn.
Mikkel Aas
Mikkel Aas (født 15. oktober 1936 i Oslo) er en norsk musiker, pianist, sanger, låtskriver, oversetter og plateprodusent. Han er mest kjent som sanger i viseduoen Bjørg & Mikkel sammen med Bjørg Bjørklund fra 1957 til oppløsningen i 1962. Han har siden vært involvert i en rekke plateutgivelser som låtskriver, plateprodusent og lydtekniker med artister som The Vanguards, The Enemies, Jahn Teigen, Søstrene Bjørklund, Torry Enghs, Christiania Fusel & Blaagress, Freddy Kristoffersen, Scandinavia, Dænsebændet og Øystein Sunde. I 1997 gikk han av med pensjonen og ga i 2007 ut boken Spilletid – Norsk platebransjes historie i 100 år.
Hustveit
Hustveit er en gård som ligger ovenfor riksveg 520 omtrent midtveis mellom Ropeid og Sauda. Ryfylkemuseet eier Jonegarden, det ene av de to gårdsbrukene på Hustveit.
Bygningene på Jonegarden er satt i stand slik de sto på slutten av 1800-tallet. Løa er flyttet fra Tysseland, men står på muren til den opprinnelige løa på gården. Ved Kvednafossen, en liten spasertur langs den gamle ferdselsveien mellom Ilstad og Honganvik, er et anlegg av kvernhus, korntørke, sag og bohus som i senere tid blei brukt til verksted.
Inventar i hovedbygningen er det opprinnelige. Bygningen har således en stor grad av autentisitet.
Arne Willy Foss
Arne Willy Foss (født 16. juni 1946) er medlem av det norsk dansebandet Ole Ivars. Han har vært medlem der i flere perioder (1965-1971, 1974-1981, 1982-). I Ole Ivars har han spilt fløyte, klarinett og saksofon.
Sindre Hovdenakk
Sindre Hovdenakk (født 16. juli 1964) er er en norsk litteraturkritiker, journalist og sakprosaforfatter. Han er kåret til Årets litteraturkritiker 2023.
Han var norsk redaktør i årboken Nordisk Litteratur fra 2000 til 2006, og redaktør i tidsskriftet Prosa fra 2014 til 2018.
Sindre Hovdenakk har skrevet biografier om Gunnar Heiberg, Johan Ludwig Mowinckel, Torolf Elster og Hagbart Berner  og en bok om de norske radiosendingene fra London under andre verdenskrig.
Hovdenakk var styreleder i tidsskriftet Ballade 2019 til 2021, nestleder i styret til Norsk Kritikerlag 2014 til 2018, styreleder i Henrik Rytters minnefond 2008 til 2017 og medlem og leder av Vurderingsutvalget for sakprosa i Norsk kulturråd fra 2005 til 2010.
Han er sønn av Per Hovdenakk.
Marmorøyen
Historie
Øyen hørte i flere generasjoner til familien Lilienskiold, og i 1704 drev den danske oberstløytnanten Peder Montagne Lilienskjold (1667-1725) marmorbruddet i Mosterhamn med enerett til marmordrift i en omkrets på tolv mil derfra. Marmorårene på Hop og Paradis lå innenfor, og Lilienskjold drev derfor også disse, i konflikt med eierne av Hop og Storetveit som ønsket å drive bruddene selv og derfor protesterte mot Lillienskjolds privilegier. To marmorsager i Hopsfossen like ved tok også imot marmor fra åren inne ved det nåværende Paradiskrysset. Fra Hop ble marmoren fraktet i småbåter over Nordåsvannet til Straume, og derfra med skip videre, først og fremst til København, til Christiansborg slott i 1730-årene, og i 1740-årene til byggingen av Marmorkirken. Driften ble lagt ned i 1750-årene og fram til Werner Hosewinkel Christie kjøpte øyen og driften i 1775. Da Christie kjøpte Hop i 1784, kom marmoruttakene i gang igjen, både på Hopsholmen og i Korsdalen på Paradis med fire ansatte. De to marmorsagene på Hop var i drift frem til Christies død i 1822. Etter 1816 ble det hentet ut lite marmor, og driften ble nedlagt for godt i 1850-årene.
Rundt 1900-tallet ble det bygget 2 broer mellom Marmorøyen og Flatøyen gjennom øyen Lille Flatøyen mellom dem. Disse broene ble ødelagt i 1970-årene av ukjente årsaker. Mellom 1980 og 2005 ble broen fra Flatøyen til Lille Flatøyen rekonstruert, og i 2018 ble broen fra Lille Flatøyen til Marmorøyen også rekonstruert.
Ski-VM 2017 – Hopp normalbakke kvinner
Ski-VM 2017 – Hopp normalbakke kvinner avholdes 24. februar 2017 i Lahtis i Finland.
Evhemerisme
Evhemerisme, eller Euhemerisme, er en religionsforklaring som stammer fra og er oppkalt etter den greske filosofen Euhemeros, som levde på 300-tallet f.Kr. Han har fått æren for en teori, en religionsforklaring som går ut på at gudene opprinnelig var høyættede mennesker med posisjon og status i samfunnet. Etter sin død var de blitt opphøyet til guder og dyrket av uvitende mennesker.
Slik betraktet man myter som historie som egentlig var hentet fra den empiriske historien også omformet til fortellinger om guder og makter. Gudene var det som kalles apoteoserte, det vil si guddommeliggjorte mennesker.
Teorien var populær i oldkirken og en yndet forklaringsmodell hos mange forfattere i middelalderen, blant annet Snorre Sturlason.
Manchester United FC i 2020–21
2020-21-sesongen er Manchester Uniteds 29. sesong i Premier League, og klubbens 46. sesong på rad i engelsk toppdivisjon. Klubben skal delta i Premier League, FA-cupen, Ligacupen og Champions League.
Tropp
Oppdatert 2. februar 2021.
Sommer
Inn:
Ut:
Vinter
Ut:
Premier League
{|
Spillerstatistikk
Sist oppdatert: 26. mai 2021.
Europeana
Europeana er internettside etablert av EU med tilgang til (per 2020) 3600 europeiske arkiver, biblioteker og museer med 58 millioner digitaliserte objekter, som viser den europeiske kulturarv. Nettstedet ble lansert av Europakommisjonen i 2008.
Europeana består av tre ulike nettsteder. Den generelle portalen Europeana (www.europeana.eu), Europeana Pro (www.pro.europeana.eu) som er rettet mot fagfolk, og Europeana 1914-1918 (www.europeana1914-18.eu) som er et prosjekt som fokuserer på første verdenskrig, lansert som et ledd opp mot hundreårs markeringen av krigen.
Tilknyttet Europeana er internasjonale institusjoner som Rijksmuseum i Amsterdam, British Library og Louvre i Paris, og regionale arkiver og lokale museer. «Mona Lisa» av Leonardo da Vinci, «Pike med perleøredobb» av Johannes Vermeer, verkene til Charles Darwin og Isaac Newton og musikken av Wolfgang Amadeus Mozart er noen av høydepunktene på Europeana.
Forgjengeren The European Library (TEL)
I 2004 lanserte Conference of European National Librarians (CENL) nett-tjenesten The European Library (TEL), som ga tilgang til ressursene til 47 europeiske nasjonalbiblioteker. Nettportalen The European Library portal ble dannet i samarbeid med ni nasjonalbibliotek og CENL (Conference of European National Librarians) som resultat av prosjektet «TEL (European Library: Gateway to Europe's Knowledge)». Portalen ble publisert den 17. mars 2005, og fikk over 500 000 besøkende innen utgangen av 2005. Etter hvert hadde 23 nasjonalbiblioteker gjort sine samlinger søkbare via portalen, og ytterligere 21 nasjonalbibliotekers samlinger var tilgjengelige via portalens hyperlenker. Nasjonalbibliotekene i Østerrike, Kroatia og Serbia ble med i juli 2005.
Et nytt prosjekt kalt «European Digital Library (EDL)» ble etablert i september 2006 for å samle inn digitale objekter og temaer fra de ni nasjonalbibliotekene innen EU og EFTA som ennå ikke var med; det dreide seg om nasjonalbibliotekene i Belgia, Hellas, Island, Irland, Liechtenstein, Luxembourg, Norge, Spania og Sverige.
Etableringen av Europeana
Katalysatoren for Europeana var et brev sendt av Frankrikes tidligere president Jacques Chirac sammen med statslederne i Tyskland, Spania, Italia, Polen og Ungarn til Europakommisjonens president José Manuel Durão Barroso i april 2005. Brevet anbefalte opprettelsen av et virtuelt europeisk bibliotek, for å gjøre Europas kulturarv tilgjengelig for alle.
Prosjektet som skulle legge grunnlaget for Europeana ble kalt European Digital Library Network (EDLnet) og var rettet mot å bygge en prototype av en grenseoverskridende og brukersentrert tjeneste på tvers av domener. Arbeidet ble finansiert av Europakommisjonens eContentplus-program. Prototypen ble lansert i slutten av 2008. Ved beta-lanseringen ga Europeana tilgang til 4,5 millioner digitale objekter fra over 1000 bidragsytere. I februar 2009 ble etterfølgeren til EDLnet, Europeana versjon 1,0 lansert. Dette 30-måneders prosjekt skulle utvikle prototypen til en fullt operativ tjeneste. I 2010 gjennomførte prosjektet sitt mål om å gi tilgang til over 10 millioner digitale objekter gjennom Europeana.
Funksjon
Europeana gir tilgang til ulike typer innhold fra ulike typer kulturminneinstitusjoner. De digitale objektene som brukere kan finne på Europeana lagres ikke på en sentral database. Europeana samler kontekstuell informasjon (metadata) om objektene, inkludert et lite frimerkebilde, men alt peker tilbake til bidragsyternes originale nettsider. Brukere kan søke opp informasjon på Europeana og når de finner det de leter etter kan de klikke seg frem til det opprinnelige nettstedet for å få tilgang til alt innhold om objektene.
Strategi
Europeanas strategiske plan for 2011–2015 beskrev fire strategiske vinklinger som skal være med på å forme den videre utviklingen av kulturportalen: